**Zápisnica zo zasadania výboru SNCHS 2.2.2018**

Prítomní členovia: Illéš R.,Koleják K., Gajdoš M., Andráš T., Šteňo J., Mačuga I., Durný P., ospravedlnený Kolarowszki B.

Členovia dozornej rady: Šedivý O., Šútovský J.

Schválenie programu:

Sprava o činnosti a úloh z predchádzajúceho zasadania výboru :

Výsledky hospodárenie: uhradené platby za 2017 - EANS 740 EUR, WFNS 408 USD, Petrova cena 5000 ČK

Výbor zašle v najkratšom čase mail na každé neurochirurgické pracovisko s cieľom zistenia aktuálneho počtu zamestnancov.

Predseda výboru informoval , že výbor SNCHS aktuálne disponuje 2250 EUR, z toho 1200 EUR získal z 2% dane, a tento rok očakávame príjem cca 7000 eur

Predseda informoval že počty výkonov za rok 2016 sú prezentované na vlastných webových stránkach www.neurosurgery.sk

Jednotlivé pracoviská sú povinné zaslať počty výkonov za rok 2017 do konca februára 2018

Zároveň všetky pracoviská budú oslovené s cieľom získania sponzorov pre získanie podpory 2% z daní pre činnosť výboru SNCHS (číslo účtu ....). Tieto prostriedky môžu byť zároveň použité na plánované aktivity.

Prebehla výzva pracovísk na prezentáciu mimoriadnych aktivít, prezentácie výsledkov, publikácii v medzinárodnom meradle (prihlásili sa pracoviská z Bratislavy a Košíc)

Výbor SNCHS vyzýva neurochirurgické pracoviská aby informovali o interdisciplinárnej spolupráci a v prípade vedomosti o postupe liečby non lege artis výkonov, ktoré patria do kompetencie neurochirurgia podali informáciu o tejto skutočnosti.

Neboli zaznamenané sťažnosti zo strany poisťovní, na súhlasy liečby v zahraničí odsúhlasenými hlavným odborníkom (informácia od predsedu výboru)

Výbor sa obracia na jednotlivé pracoviská aby naďalej podrobne sledovali a analyzovali podmienky zavádzania DRG (platby) v odbore

Výbor súhlasí so záštitou nad kadaverovým kurzom organizovaným f.Medtronic Slovensko s tematikou prístupov na lebečnú bázu. Kurz môže absolvovať 16 percipientov, bude trvať 4 dni na LF UK BA

Plánované aktivity na rok 2018

Pracovisko v NR plánuje realizovať Neurochirurgický kongres pri príležitosti 15 rokov od založenia NCH v NR v dňoch 15-16. novembra 2018 v hotely Mikádo

Výbor navrhuje aby toto podujatie bolo spojené s pracovnými dňami SNCHS

Výbor osloví ČNCHS so žiadosťou o možnosť spoluúčasti pri realizácii výročných kongresov v ČR

Výbor bol informovaný o pozvaní prof. Beneša na „Prague Neurosurgical Week“ 28 augusta do 2 septembra 2018 v Prahe. - ďalšie informácie sú na [www.pragueneuroweek.com](https://u5134097.ct.sendgrid.net/wf/click?upn=fpSi3s3qgkkmbd9EwkPhiitWga-2Fele6nsGIm1LjsmxnyCb800M3mPyMN9Gtm0Xgx_LgPIMIio2jfdtkrMrEPOkhAcrojszq0M74fH8NWSczfAI-2FjDUWzbxkjG3ZPlFGTRfg-2BPTO2IoVpYI4-2F-2FhE69i6U7mgISQHYtOVXzAt1-2FzEr6d-2BPkFhzFfr57FegehwmzwqI59MDub9x5okCQkEwpjuJVZHVHKlVTZ-2BmOk0Y6Pi8sEgYPtHUB83QQfTep9Ny-2FBP2HBcqucbEKXfZoqshRHgIaob5V-2F0lw9RDIY1zZa0532TFpTEcjgCgs7DeuuUt8VKPoaFbM3nC-2B6EywOoKD4EWBTnUNzqsHQIUA7wzknKUPsQUWiShbk5wrGKVW-2FUMpYmLLHNvbLtYtFfQt-2Fzrc2EMPTHwHdV-2B22-2FhImvRmFsCv0n6J5oz9EzcTaPeBxbkQrfky9lU-2B-2BdCHPeW5G3KAL3rTLvP-2FzkEbJ7NCD07KQMY-3D)

Výbor bol informovaný o nomináciách do medzinárodných organizácii

Prebehlo hlasovanie za člena do Komisie pre zdravotné výkony MZ - zvolený bol Doc. Šteňo A., (2 proti, 5 za)

SSCHS spoločnosť založená v apríli 2016 formou listu požiadala o spoluprácu SNCHS. Výbor pozvanie privítal a teší sa na ďalšiu spoluprácu.

Výbor SNCHS ďalej odporúča zamestnancom neurochirurgických pracovísk maximálnu účasť v členstve v SNCHS a SSCHS a vyzýva členov ktorí nie sú, aby sa stali členmi

Rôzne: výbor dostal od predsedu výboru návrh na udelenie ceny – medaily Doc. Žuchu MUDr.I. Bizikovi za celoživotnú prácu a aktivitu

2.2.2018 v Bratislave zapisoval MUDr.K.Koleják , vedecký sekretár SNCHS